kardosdrur/scandi-wiki huggingface dataset:
Jeremy Thorpe

John Jeremy Thorpe PC (født 29. april 1929 i South Kensington, London – død 4. december 2014 i London) var en britisk politiker, der var leder af det liberale parti fra 1967 til 1976.

Barndom og ungdom 
Både Jeremy Thorpes far og morfar havde været konservative medlemmer af Underhuset. I Thorpes barndomshjem kom der mange politikere på besøg. Én af de besøgende var den tidligere liberale partileder og premierminister David Lloyd George (død 1945). Lloyd Georges datter, den walisiske politiker Megan Lloyd George (1902–1966) var Jeremy Thorpes gudmoder.

David Lloyd George blev Jeremy Thorpes første politiske helt. I 1947 blev Jeremy Thorpe indskrevet på universitet i Oxford. I oktober 1949 blev han valgt til formand for Oxford University Liberal Club.

I 1952 var Jeremy Thorpe medstifter af The Radical Reform Group, der ønskede en socialliberal og keynesiansk velfærdspolitik.

Medlem af Underhuset 
Fra 1959 til 1979 repræsenterede Jeremy Thorpe North Devon i det britiske parlament. I 1979 tabte han kredsen til den konservative Tony Speller, der holdt kredsen, indtil han tabte den til den liberaldemokratiske Nick Harvey i 1992. Harvey var viceforsvarsminister i 2010–2012.
.

Partileder 
Jeremy Thorpe blev valgt til leder af det liberale parti i 1967, og han beholdt posten til 1976.

Ægteskaber 
Jeremy Thorpe var gift to gange. I 1968 giftede han sig med Caroline Allpass. Hun omkom ved en bilulykke allerede i 1970.

Hans andet ægteskab var med den østrigsk fødte koncertpianistinde Marion Stein (1926–2014). Dette ægteskab blev indgået i 1973, og det varede, indtil hun døde i marts 2014.

Marion Stein havde tidligere været gift med George Lascelles, 7. jarl af Harewood (1923–2011). George Lascelles var søn af den kongelige prinsesse Mary og dattersøn af Georg 5. af Storbritannien. Marion Stein og George Lascelles var forældre til tre sønner.

Thorpe affæren 
I midten af 1970'erne begyndte Thorpe affæren (Thorpe affair eller Rinkagate) at rulle. Det endte med, at Jeremy Thorpe blev frifundet i slutningen af 1979, men uroen gjorde, at Thorpe måtte trække sig som partileder i 1976, og at han blev stemt ud af Underhuset den 5. maj 1979.

Thorpe affæren ikke blevet belyst fuldt ud. Den 24. oktober 1975 skød revolvermanden Andrew Newton en Granddanois hund ved navn Rinka. Hunden tilhørte den tidligere mandlige model Norman Scott (også kendt som Norman Josiffe).

Rygtet gik, at Norman Scott var det virkelige mål for skuddet. Motivet skulle så være, Jeremy Thorpe engang i 1960'erne skulle have haft et delvist homoseksuelt forhold til Norman Scott. Det ville kunne skade det liberale parti, hvis beskyldningerne kom offentligt frem. Thorpe havde været ven med Scott, men han benægtede, at de havde haft et seksuelt forhold.

Thorpe affæren blev i 2018 filmatiseret som miniserie i tre dele under titlen A Very English Scandal, på dansk: En engelsk skandale, med skuespilleren Hugh Grant i rollen som Thorpe.

Referencer 

Britiske liberale partiledere
Henrik Casimir 1. af Nassau-Diez

Henrik Casimir 1. af Nassau-Diez (født 31. januar eller 10. februar 1612 i Arnhem, død 12 eller 22. juli 1640 i Holly) var greve af Nassau-Dietz og guvernør i Friesland, Groningen og Drenthe fra 1632 til sin død. Han efterfulgte sin far Ernst Casimir, der blev dræbt i Slaget ved Roermond.

Liv og gerning 

Under Henrik Casimirs regering gik Friesland økonomisk frem. Politisk havde Henrik Casimir lidt at sige: han havde en begrænset myndighed og fungerede som en officiel embedsmand. Modsætningerne mellem guvernøren og de lokale herskere voksede under indtryk af fordelingen af krigsudgifter.

I 1635 hjemsendte ni byer vroedschapsleden udpeget af guvernøren. De ønskede ligesom Franeker og Leeuwarden frit rådsstyre. Broderen til en historiker fra det 17. århundrede, Leo van Aitzema, spillede en vigtig rolle som borgmester i Dokkum. Den 5. november 1637 vendte sagerne om efter, at guvernøren truede med at besætte Harlingen. Kun gennem militær intervention og indgriben af Statsrådet i 1637, formåede man at bringe spændingerne ned i Friesland. Derefter blev der for hvert bystyre udarbejdet et reglement, som forblev i kraft indtil 1748.

Henrik Casimir var en glimrende soldat, men kom aldrig i forgrunden. Som frisisk guvernør tillod han ikke de frisiske stater egen myndighed over, hvordan hæren bevægede sig. Han var involveret i erobringen af Breda i 1638 sammen med statholderen Frederik Henrik af Oranien. Den 12. juli 1640 blev han såret i St. Janssteen under Slaget ved Holly. Den næste dag døde han af sine sår. Hendrik Casimir er begravet i Leeuwarden.

Henrik Casimir blev ikke gift og havde ingen børn. Han blev som guvernør i provinsen efterfulgt af sin broder Willem Frederik.

Litteratur 
 Plaat, G. van der (2003) Eendracht als opdracht. Lieuwe van Aitzema’s bijdrage aan het publieke debat in de zeventiende-eeuwse Republiek, p. 134-9.

Personer i Nederlandenes historie
Ottoniske linje af Huset Nassau
Nederlandske statholdere
Maria af Rumænien

Maria af Rumænien eller Marie af Rumænien kan henvise til flere personer:

 Maria af Rumænien (1870-1874) – datter af Carol 1. af Rumænien
 Marie af Edinburgh (1875–1938) – datter af Prins Alfred af Storbritannien og gift med Kong Ferdinand 1. af Rumænien
 Maria af Rumænien (1900-1961) – datter af Kong Ferdinand 1. af Rumænien og gift med Kong Alexander 1. af Jugoslavien
 Maria af Rumænien (født 1964) – datter af Kong Mihai 1. af Rumænien
Gunnar Nielsen

Gunnar Nielsen kan henvise til:
 Gunnar Nielsen (skuespiller) (1919–2009), svensk skuespiller
 Gunnar Nielsen (atlet) (1928–1985), dansk atlet
 Gunnar Nielsen (fodboldspiller) (født 1986), færøsk fodboldspiller
 Gunnar Nielsen (redaktør) (1889–1969), dansk redaktør

Se også 
 Gunner Nielsen (født 1944), dansk olympisk roer
 Gunnar Nilsson
Hundorp Station

Hundorp Station (Hundorp stasjon) er en tidligere jernbanestation på Dovrebanen, der ligger ved byområdet Hundorp i Sør-Fron kommune i Norge. Stationen ligger i nærheden af Dale-Gudbrands gard, hvis historie går tilbage til 1000-tallet.

Stationen åbnede som holdeplads 2. november 1896, da banen blev forlænget fra Tretten til Otta. Den blev fjernstyret 5. november 1967 og gjort ubemandet 29. maj 1983. Betjeningen med persontog ophørte 7. januar 2001, og i dag fungerer den tidligere station som fjernstyret krydsningsspor.

Stationsbygningen, der er i to etager i gulmalet træ, blev opført til åbningen i 1896 efter tegninger af Paul Due. Den er senere blevet ombygget kraftigt med en forenklet facade og suppleret med en enetages tilbygning. Til gengæld er pakhuset, der var et af Dues typiske, revet ned.

Litteratur

Eksterne henvisninger 

 Norske jernbanestasjoner om Hundorp Station 

Stationer på Dovrebanen
Jernbanestationer i Norge uden persontrafik
Etableret i 1896
Jernbanestationer i Oppland
Jessnes Station

Jessnes Station (Jessnes stasjon) er en tidligere jernbanestation på Dovrebanen, der ligger ved området Jessnes i Ringsaker kommune i Norge.

Stationen åbnede 15. november 1894, da banen mellem Hamar og Tretten blev taget i brug. Oprindeligt hed den Furnes efter den nærliggende bygd af samme navn, men navnet blev ændret til Jesnes 1. oktober 1896 og til Jessnes 23. april 1921. Stationen blev fjernstyret 29. april 1966 og gjort ubemandet 2. maj samme år. Betjeningen med persontog ophørte 29. maj 1988, hvorefter den tidligere station har fungeret som fjernstyret krydsningsspor.

Fra starten og til op i efterkrigstiden fungerede stationen som forbindelse mellem områdets jordbrug og industri og resten af landet. Blandt andet lå der en mølle og en kartoffelmelsfabrik i nærheden af stationen, som der stadig kan ses rester af. Selve stationsbygningen blev tegnet af jernbanearkitekten Paul Due og opført i schweizerstil med dragehoved på tagryggen og hvide paneler under taget.

Litteratur

Eksterne henvisninger 

Stationer på Dovrebanen
Jernbanestationer i Norge uden persontrafik
Etableret i 1894
Jernbanestationer i Hedmark
Alexander Lascelles, vicegreve Lascelles

Alexander Edgar Lascelles, vicegreve Lascelles (født 13. maj 1980 i Bath, Somerset, England) er tipoldesøn af Georg 5. af Storbritannien. 

I den udvidede britiske kongefamilie tilhører han den samme generation som William, Prins af Wales (født 1982) og Prins Henry, hertug af Sussex (født 1984), der begge er sønner af kong Charles 3. af Storbritannien.

Forældre 
Alexander Lascelles er det tredje barn og den anden søn af Margaret Rosalind Messenger (født 1948) og David Lascelles, 8. jarl of Harewood (født 1950).

Slægtninge 
Alexander Lascelles er sønnesøn af den østrigsk fødte koncertpianistinde Marion Stein (1926–2014) og oldesøn af den kongelige prinsesse Mary (1897–1965).

Familie 
Alexander Lascelles's søn Leo Cyrus Anthony Lascelles (født 2008) var George 5.s første tiptipoldebarn, da han blev født i 2008. Siden er der kommet andre tiptipoldebørn til, bl.a. Savannah Phillips (født 2010), Isla Elizabeth Phillips (født 2012), prins George af Cambridge (født 2013), Mia Grace Tindall (født 2014) og prinsesse Charlotte af Cambridge (født 2015).

Jarler fra Storbritannien
Slægten Lascelles
Kvitfjell Station

Kvitfjell Station (Kvitfjell holdeplass) er en tidligere jernbanestation på Dovrebanen, der ligger ved skianlægget Kvitfjell i Ringebu kommune i Norge.

Stationen åbnede som trinbræt 5. marts 1992 i forbindelse med, at skianlægget blev taget i brug forud for Vinter-OL 1994 i Lillehammer. Til at begynde med stoppede togene kun ved specielle lejligheder. Fra 26. december 1994 til 7. januar 2001 havde en del tog ordinært stop på stationen i vintersæsonen. Senere blev den betjent af et tog om formiddagen i nordlig retning og et om eftermiddagen i sydlig retning. Betjeningen med persontog ophørte 8. december 2012.

Stationsbygningen, der er i brunmalet træ, er opført efter tegninger af Paul Due. Det fungerede tidligere som pakhus på Ring Station men blev flyttet til Kvitfjell. Kvitfjell har desuden en parkeringsplads samt en overbygning under en skilift, der fungerer som læskur.

Litteratur

Eksterne henvisninger 

Stationer på Dovrebanen
Jernbanestationer i Norge uden persontrafik
Etableret i 1992
Jernbanestationer i Oppland
Suðuroyar Sjúkrahús

Suðuroyar Sjúkrahús er et af tre sygehuse på Færøerne.

Historie 
Suðuroyar Sjúkrahús ligger på Færøernes sydligste ø, Suðuroy. Sygehuset blev etableret i 1904 med navnet Tværå sygehus. En ny sygehusbygning blev bygget i 1953 og i 1990'erne blev bygningen udbygget, den nye tilbygning blev taget i brug den 21. november 1995. Der er ca. 110 ansatte. Sygehuset er bygget sammen med alderdomshjemmet Suðuroyar Ellis- og røktarheim.

Fødeafdelingen lukket 
Indtil 1. januar 2016 var der en fødeafdeling på sygehuset, men den er lukket, da sygehusledelsen ikke længere mente, at det var forsvarligt, at lade kvinder føde deres børn på sygehuset, da der var mangel på kvalificeret personale, bl.a. er der ingen børnelæge, ingen gynækolog og ingen anæstesilæge. De gravide kvinder skal i stedet flytte til Tórshavn et par uger før forventet fødsel og bo der, indtil barnet er født, dvs. op til fire uger, dette fordi øen Suðuroy ligger langt væk fra hovedstaden Tórshavn, hvor Landssygehuset ligger, og færgeturen tager to timer.

Afdelinger 
Sygehuset har flere afdelinger:
 Sengeafdeling
 Operationsafdeling
 Røntgenafdeling
 Jordemoderafdeling
 Laboratorium
 Fysiurgisk afdeling
 Kardiologisk ambulatorium
 Lægesekretærer
 Portørtjenesten

Referencer

Eksterne henvisninger 
 Officiel hjemmeside

Bygninger, konstruktioner og anlæg på Færøerne
Hospitaler
Suðuroy
Jordskælvet i Det Ægæiske Hav 2017

Jordskælvet i Det Ægæiske Hav 2017 var et jordskælv, der fandt sted ca. halv to om natten til 21. juli 2017 10 km syd for Bodrum i Tyrkiet og 16 km nordøst for den græske ø Kos. Skælvets hypocenter lå ti km under Det Ægæiske Hav.

Skælvet, der havde en styrke på 6,7 på momentmagnitude-skalaen (med efterskælv på op til 4,6), kostede mindst to mennesker (en svensker og en tyrker) livet på den græske ø Kos (fordi de blev ramt af sten på en bar), mens 120 er såret. I Bodrum i Tyrkiet er 358 kommet til skade, hvoraf nogle måtte behandles i hospitalets have, fordi selve hospitalet var blevet beskadiget af jordskælvet. Udover Kos og Bodrum kunne skælvet mærkes på Rhodos og i Marmaris. Ifølge The European-Mediterranean Seismological Centre forårsagede skælvet en mindre tsunami, men Pacific Tsunami Warning Center har ikke udsendt noget varsel.

Referencer 

Ægæiske Hav 2017
Ægæiske Hav 2017
Det Ægæiske Hav
Begivenheder i 2017
Nikolaus af Slesvig-Holsten-Sønderborg-Glücksborg

Prins Nikolaus til Slesvig-Holsten-Sønderborg-Glücksborg (22. december 1828 – 18. august 1849) var en dansk-tysk prins af Slesvig-Holsten-Sønderborg-Glücksborg, der var søn af Hertug Vilhelm af Slesvig-Holsten-Sønderborg-Glücksborg og prinsesse Louise Karoline af Hessen-Kassel. Prins Nikolaus var lillebror til Kong Christian 9. af Danmark.

Biografi

Fødsel og familie 

Prins Nikolaus blev født den 22. december 1828 på Gottorp Slot i Hertugdømmet Slesvig som det tiende barn og syvende søn af hertug Vilhelm af Slesvig-Holsten-Sønderborg-Glücksborg og Louise Karoline af Hessen-Kassel. Han blev døbt med navnet Nikolaus, opkaldt efter sin gudfader, kejser Nikolaj 1. af Rusland.

Prins Nikolaus' far havde været overhovede for slægten Slesvig-Holsten-Sønderborg-Beck, en fjern og ubetydelig sidelinje til det danske kongehus, der nedstammede fra Kong Christian 3. Ved et kongeligt patent af 6. juni 1825 havde Kong Frederik 6. af Danmark imidlertid overdraget Glücksborg Slot til Vilhelm og udnævnt ham til Hertug af Slesvig-Holsten-Sønderborg-Glücksborg. Prins Nikolaus' mor var datter af Landgreve Karl af Hessen, dansk feltmarskal og statholder i hertugdømmerne Slesvig og Holsten, og Prinsesse Louise af Danmark, datter af Kong Frederik 5.

Prins Nikolaus havde ni søskende, heriblandt den senere kong Christian 9. af Danmark.

Opvækst 
Prins Nikolaus voksede op med sine mange søskende på Glücksborg Slot. Hertug Vilhelm døde dog allerede som 46-årig i 1831, da Nikolaus bare var 3 år gammel. Hans undervisning blev fortsat og afsluttet på Glucksborg Slot under moderens særlige opmærksomhed, indtil han i 1845 som 17-årig rejste til København og blev uddannet ved gardehusarregimentet i Jægersborg. Herefter søgte han i 1849 preussisk militærtjeneste, men døde ved et ulykkestilfælde under et ophold i Wien, 20 år gammel.

Noter

Litteratur

Eksterne links 

 Hans den Yngres efterkommere

Sønderborgske fyrstelige
Huset Glücksburg
Personer fra Slesvig by
Martin Sjögren

Martin Sjögren (født 27. april 1977 i Gimo) er en svensk fodboldtræner og tidligere fodboldspiller. Han er pr. 2017 landstræner for Norges kvindefodboldlandshold. Før dette var han træner for kvindeholdene Östers IF Dam (2004-2005), ldb Malmö (2006-2011) og senest Linköping FC fra 2012-2016. Som spiller spillede han for IF Halmioa, University of Florida, IFK Värnamo og Växjö BK.

Referencer

Eksterne henvisninger 

Fodboldtrænere fra Sverige
Fodboldspillere fra Sverige
Adelheid af Schaumburg-Lippe

Prinsesse Adelheid til Schaumburg-Lippe (; 9. marts 1821 – 30. juli 1899) var en tysk prinsesse af Schaumburg-Lippe, der var hertuginde af Slesvig-Holsten-Sønderborg-Glücksborg fra 1878 til 1885.

Hun var datter af Fyrst Georg Vilhelm af Schaumburg-Lippe og blev gift i 1841 med den senere Hertug Frederik af Slesvig-Holsten-Sønderborg-Glücksborg, der var bror til Kong Christian 9. af Danmark.

Biografi 

Prinsesse Adelheid blev født den  i Schaumburg-Lippes hovedstad Bückeburg. Hun var det tredje barn og anden datter af Fyrst Georg Vilhelm af Schaumburg-Lippe i hans ægteskab med Prinsesse Ida af Waldeck og Pyrmont. Hendes far var fyrste af det lille fyrstendømme Schaumburg-Lippe i det centrale Tyskland. Prinsesse Adelheid havde otte søskende, heriblandt den senere Fyrst Adolf 1. Georg af Schaumburg-Lippe.

Hun blev gift den 16. oktober 1841 i Bückeburg med Prins Frederik af Slesvig-Holsten-Sønderborg-Glücksborg (1814-1885), der var en yngre søn af Hertug Vilhelm af Slesvig-Holsten-Sønderborg-Glücksborg og Prinsesse Louise Karoline af Hessen-Kassel. Han var desuden storebror til den senere Kong Christian 9. af Danmark. I ægteskabet blev der født fem børn, heriblandt den senere Hertug Frederik Ferdinand af Slesvig-Holsten-Sønderborg-Glücksborg.

Prins Frederik og Prinsesse Adelheid blev skilt i 1848. De giftede sig dog igen den 7. maj 1854.

Ved sin barnløse storebroder Hertug Carls død den 24. oktober 1878 succederede Prins Frederik som hertug af Glücksborg, og Adelheid blev hertuginde.

Hertug Frederik døde den 27. november 1885. Hertuginde Adelheid overlevede sin mand med 13 år og døde 78 år gammel den 30. juli 1899 i Itzehoe i Slesvig-Holsten.

Referencer

Eksterne henvisninger 

Huset Schaumburg-Lippe
Hertuginder af Glücksborg
Kongelige fra Tyskland
Prinsesser
Personer fra Bückeburg
Mark Rylance

Sir David Mark Rylance Waters (født 18. januar 1960) er en engelsk skuespiller og dramatiker. Som skuespiller har Rylance haft succes både på scenen og i film. For sit arbejde på teatret, har han fået tildelt Tony Awards og BAFTA Awards. Hans arbejde omfatter film som Prospero's Books, Intimacy og Institute Benjamenta. I 2015 spillede han hovedrollen Thomas Cromwell i BBC-miniserien Wolf Hall, som var baseret på Hilary Mantel roman af samme navn. Til rollen som Rudolf Abel i Steven Spielbergs Spionernes bro (2015) udstedt Rylance med Oscar for bedste mandlige birolle og BAFTA Award for bedste mandlige birolle.

Rylance var den første kunstneriske direktør for Globe Theatre i London fra 1995 til 2005.

Filmografi 
 Dunkirk (2017)
 Ready Player One (2018)

Eksterne henvisninger 

 

Skuespillere fra England
Personer fra Ashford
Briter i 1900-tallet
Briter i 2000-tallet
Oscar for bedste mandlige birolle
Louis Gosset Jr.

Louis Cameron Gosset Jr. (født 27. maj 1936) er en amerikansk skuespiller, instruktør og producent. Han vandt en Oscar for bedste mandlige birolle for sin præstation som Sergeant Emil Foley i filmen Officer og gentleman (1982). Han har også indspillet Vortigauntens stemme i computerspillet Half-Life 2. Men han vendte ikke tilbage til samme karakter i spillets efterfølger, Half-Life 2 Episode Two.

Eksterne henvisninger 

 

Skuespillere fra USA
Personer fra New York City
Amerikanere i 1900-tallet
Amerikanere i 2000-tallet
Oscar for bedste mandlige birolle
Golden Globe for bedste mandlige birolle
Timothy Hutton

Timothy Tarquin Hutton (født 16. august 1960) er en amerikansk skuespiller og instruktør. Hutton er mest kendt for filmen En ganske almindelig familie fra 1980, som han også modtog en Oscar for bedste mandlige birolle for. Hutton er søn af skuespiller Jim Hutton. Da Timothy Hutton modtog sin Oscar i 1981 dedikerede han det til sin far, der døde i 1979. Han er den den yngste skuespiller til at vinde i den kategori.

Eksterne henvisninger 

 

Skuespillere fra USA
Filminstruktører fra USA
Personer fra Malibu
Oscar for bedste mandlige birolle
Amerikanere i 1900-tallet
Amerikanere i 2000-tallet
John Houseman

John Houseman (født Jacques Haussmann; 22. september 1902, død 31. oktober 1988) var en britisk-amerikansk skuespiller, musikpædagog, lektor og producent.

Han blev kendt for sit højt publicerede samarbejde med instruktør Orson Welles fra deres dage i Federal Theatre Project og til produktion af Citizen Kane og sit store samarbejde med forfatter Raymond Chandlers berusede manuskript som producer af Regnvejrsmordet. Han er måske bedst kendt for sin rolle som professor Charles W. Kingsfield i filmen Super-studenten fra 1973, som han vandt en Oscar for bedste mandlige birolle. Han gentog sin rolle som Kingsfield i den efterfølgende tv-serie tilpasning af Super-studenten. Houseman var også kendt for sine reklamer for mæglerfirmaet Smith Barney. Han havde en særprægende midtatlantisk engelsk accent; fælles for mange skuespillere i sin generation.

Eksterne henvisninger 

 

Skuespillere fra USA
Skuespillere fra Storbritannien
Personer fra Bukarest
Oscar for bedste mandlige birolle
Briter i 1900-tallet
Amerikanere i 1900-tallet
Pseudonymer
Daniel Stern

Daniel Stern kan henvise til:
 Daniel Stern (skuespiller) (født 1957), amerikansk skuespiller
 Pseudonym for forfatteren Marie d'Agoult (1805–1876)
 Daniel Stern (psykolog) (1934–2012), psykoanalytiker og forfatter
 Daniel Stern (forfatter) (1928–2007), jødisk-amerikansk forfatter og professor i engelsk
John Mills

Sir John Mills, CBE (født Lewis Ernest Watts Mills; 22. februar 1908, død 23. april 2005) var en engelsk teater- og filmskuespiller.

Mills, der voksede op i Felixstowe i Suffolk, viste en tidlig interesse for teatret og fik sin professionelle debut i 1927. Gennem teater, han kom til filmen i 1932, hvor han debuterede med The Midshipmaid. Mills blev med tiden en af Storbritanniens mest populære skuespillere og udviklede sig til en pålidelig karakterskuespiller. For Ryans datter, blev han tildelt en Oscar for bedste mandlige birolle.

I løbet af sin karriere havde han medvirket i over hundrede film og flere populære tv-serier. Han blev slået til ridder i 1976.

Hans første kone var skuespillerinde Aileen Raymond. Efter deres skilsmisse giftede Mills Mary Hayley Bell 1941, deres to døtre Juliet (født 1941) og Hayley (født 1946) blev senere selv skuespillere. Hayleys søn Crispian Mills, blev en succesfuld popmusiker.

I de sidste år før sin død, spillede han mindre og mindre, mistede han næsten synet helt i 1992. Mills døde 97 år gammel den 23. april 2005 i sit hjem efter et slagtilfælde.

Eksterne henvisninger 

 

Skuespillere fra England
Personer fra Felixstowe
Briter i 1900-tallet
Oscar for bedste mandlige birolle
Personer tildelt Commander of the Order of the British Empire
Pseudonymer
Gig Young

Gig Young (født Byron Elsworth Barr; 4. november 1913, død 19. oktober 1978) var en amerikansk skuespiller og manuskriptfordatter.

Biografi 
Young voksede op i Washington D.C. og medvirkede i flere skolekomedier. Han modtog et stipendium til Pasadena Playhouse og fik småroller i film under sit rigtige navn Byron Barr. Han fik sit gennembrud i 1942 i The Gay Sisters, hvor han blev kaldt "Gig Young" og han bibeholdte så dette navn. 

Han var en talentfuld og alsidig skuespiller, der kombinerede venlighed og oprigtighed med elegance, altid med en nem vejmine. 

Young vandt en Oscar i 1970 for sin rolle som ceremonimester i filmen Jamen, man skyder da heste?. 

Young døde under tragiske og mystiske omstændigheder. Politiet fandt Youngs lig i hans lejlighed på Manhattan i New York, ved siden af liget af sin kone liggende på tredje uger, 34 år yngre tyske skuespillerinde Kim Schmidt. Young holdt en pistol i hånden - tilsyneladende havde han først skudt sin kone og derefter begået selvmord.

Filmografi 
 1941 – De døde med støvlerne på
 1942 – The Gay Sisters
 1943 - Old Acquaintance
 1948 - De tre musketerer
 1951 - Den sidste drink
 1959 - Nattens alibi
 1962 - Sig det med mink
 1964 - A/S Storsvindlerne (TV-serie)
 1970 - Jamen, man skyder da heste?
 1975 - Hindenburg
 1975 - Killer Elite
 1976 – Sherlock Holmes i New York

Eksterne henvisninger 

 

Skuespillere fra USA
Oscar for bedste mandlige birolle
Personer fra Minnesota
Amerikanere i 1900-tallet
Personer der har begået selvmord
Pseudonymer
Jack Albertson

Jack Albertson (født 16. juni 1907, død 25. november 1981) var en amerikansk skuespiller og sanger. Anerkendt karakterskuespiller, der vandt en Tony Award for sin rolle i Tolv røde roser og vandt en Oscar for bedste mandlige birolle for sin præstation i filmatiseringen fra 1968 af skuespillet. Han er dog kendt af de fleste for sin rolle som bedstefaren Joe i Drengen, der druknede i chokoladesovsen.

Han flyttede til New York efter at have droppet ud af high school, og han startede sin karriere i showbusiness i en vaudeville truppe kendt som Dancing Verselle Sisters.

Han vandt en Emmy Award for sin skildring af "The Man" Ed Brown på NBC-sitcomen Chico and Man, og han modtog en stjerne på Hollywood Walk of Fame på Hollywood Boulevard.

Hans søster var skuespillerinde Mabel Albertson, der døde ti måneder efter hans død. Deres aske var spredt over Stillehavet.

Eksterne henvisninger 

 

Skuespillere fra Massachusetts
Sangere fra USA
Amerikanere i 1900-tallet
Oscar for bedste mandlige birolle